 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. martā Nr. 157**

(protokols Nr. 6, 9. p.)

**Par** **atļauju Madonas Romas katoļu draudzei bez maksas izmantot telpas Skolas ielā 8, Madonā**

Madonas novada pašvaldībā saņemts Madonas Romas katoļu draudzes iesniegums (reģistrēts Madonas novada pašvaldībā 14.03.2024 ar Nr. 2.1.3.1/24/1048) ar lūgumu atļaut Madonas Romas katoļu draudzei izmantot telpas Skolas ielā 8, 3. stāva zālē Madonā Alfa kursa organizēšanai un vadīšanai.

Alfa kurss ir 10 nedēļu kurss – ievads kristīgajā ticībā. Mērķauditorija – Madonas un Madonas novada iedzīvotāji. Nodarbības notiek no š. g. 7. marta ceturtdienās no 18.00 – 20.30. Nodarbību laiki ir saskaņoti ar Madonas bērnu un jauniešu centru.

Noklausījusies sniegto informāciju, ņemot vērā 19.03.2024. Finanšu un attīstības komitejas atzinumu, atklāti balsojot**: PAR - 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Rūdolfs Preiss, Valda Kļaviņa, Zigfrīds Gora), **PRET - NAV, ATTURAS – 1** (Sandra Maksimova), Madonas novada pašvaldības dome **NOLEMJ**:

Atļaut Madonas Romas katoļu draudzei bez maksas izmantot telpas Skolas ielā 8, 3. stāva zālē Madonā Alfa kursa organizēšanai un vadīšanai 10 nedēļas ceturtdienās no 18.00 – 20.30.

Domes priekšsēdētājs A. Lungevičs

*Noviks 22034411*